
 Ego Petrus, Dei gratia Leucorum episcopus, universis ecclesie filiis manifesto quod Wirricus  Rufus de Dauleio donavit ecclesie Morimundi donatione perpetua vanam pasturam, glandem et fagenam, ligna et lapides ad edificia et ad focum faciendum, corticem, vasa apum  si reperta fuerint, et omnia usuaria ad omnes usus necessaria, et ire et redire, nominatim  in finagio de Sarchofago et per totam terram suam sine dampno faciendo. Si autem dampnum fuerit factum, capitale tantummodo restituetur sine aliquo alio jure. Promisit  etiam quod de his omnibus legitimam guarentiam domui Morimundi portaret. Laudaverunt  hec omnia Wiardus frater ejus et Hugo filius Wiardi. Horum omnium testes sunt : Henricus  prior Morimundi et Theodericus de Frens monachus ejusdem domus, Fridericus monachus Sancti Apri  [……. ]lloa, Galterus de Dauleio burgensis. Laudavit hec omnia Gileta uxor Wirrici  cum necdum filium aut filiam haberent. Testes : Theobaldus de Dauleio miles, Jordanus et Galterus burgenses de eadem villa. 
¶ Hoc etiam omnibus notum facio quod  Galterus Acrimontis clericus et Haimo frater ejus dederunt ecclesie Morimundi quicquid  juris habebant in dono quod Bartholomeus de Sancto Paulo fecerat memoratę ecclesie. Dederunt etiam prefate domui in finagiis de Totelencurt et Wodelencurt vanam pasturam,  glandem et fagenam, ligna tam ad focum quam ad marrimagium, et omnia usuaria ad omnes  usus, et libere ac secure ire et redire, ita quod si dampnum fuerit factum, solum capitale  sine alio jure restituetur. Laudaverunt etiam quicquid carta testabatur de dono patris  eorum et suo. Hoc factum fuit apud Acrummontem. Testes : Barnerius, Hugo villicus Acrimontis. Factum fuit istud in presentia Henrici prioris, Rodulfi de Bolmunt et Humberti de Juncivilla monachorum et Dominici conversi hospitalis Morimundi. Hec omnia laudavit  Morellus sororius eorum et Warnerus filius ipsius, presentibus Henrico priore Morimundi  et Rodulfo cellerario. Testes : Ulricus de Novovilario, Morellus Dives de Claromonte.  Laudaverunt hec omnia sorores eorum Agnes et Beatrix et filie Beatricis, Elviz, Susanna,  Aaliz, presente Humberto monacho Morimundi. Testes : Wiardus de Bevrona, Wiardus  de Acromonte capellani, Barnerius Acrimontis. 
¶ Notifico quoque cunctis tam futuris quam  presentibus quod Bartholomeus de Iche quicquid calumpniabatur et quicquid juris habebat in memorato dono quod a Bartholomeo de Sancto Paulo domui Morimundi factum  fuerat, sine omni retentione wirpivit et donavit in perpetuum sepe memoratis fratribus  Morimundi. Hoc totum laudaverunt Isabeth uxor ejus, filii quoque ipsius, Johannes, Johannesb, Dominicus  et Constantius. Testes : Guillelmus prepositus Acrimontis, Henricus villicus de Iche, Parisius  de eadem villa. Similiter filie ipsius hoc totum laudaverunt Maria et Messenna, presentibus Humberto monacho Morimundi et Andrea converso. Testes : Bertrandus clericus, Henricus villicus,  Bertinus, Guillelmus, omnes de Iche. 
¶ Sciendum etiam quod Gislebertus de Novocastro miles  contulit ecclesie Morimundi in elemosinam perpetuo possidendam vanam pasturam in finagiis de Sereicurt et de Sancto Pario. Hanc donationem fecit in capitulo Morimundi,  in manu Henrici abbatis. Testes : Henricus comes Barri, Rainerius dominus Borbone, Albertus de Darneio, Wiscardus de Mereivilla. Laudavit hoc totum Isabeth uxor ejus.  Testes : Wirricus de Mannouvilla miles, Girbertus magister de Susseio, Gerardus  de Prees. 
¶ Rainerius quoque vicecomes Clarimontis donavit fratribus Morimundi  in perpetuum quatuor bichez de avena qui sibi censualiter reddebantur pro quadam  terra Grandisrivi que appellatur terra Ad Altaria, Agnete uxore ejus presente et  donum ipsum laudante. Factum fuit hoc in presentia Petri Provintialis et Rodulfi  de Bolmunt monachorum Morimundi. Testes : Girardus de Provincheriis miles, Humbertus clericus filius Morelli Divitis de Claromonte, Einardus de Bordonz. a. de Tullo ?. – b. Sic.